
Parlamentul României

Camera Deputaţilor
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	19 februarie 2018

	Nr.
	4c-7/7


RAPORT  DE  ÎNLOCUIRE
asupra proiectului de Lege privind respingerea Ordonanţei de urgenţă a Guvernului nr.53/2017 pentru modificarea şi completarea Legii nr.53/2003 - Codul muncii
În temeiul art.70 din Regulamentul Camerei Deputaţilor, republicat, cu modificările şi completările ulterioare, proiectul de Lege privind respingerea Ordonanţei de urgenţă a Guvernului nr.53/2017 pentru modificarea şi completarea Legii nr.53/2003 - Codul muncii a fost retrimis Comisiei pentru muncă şi protecţie socială, prin adresa nr. PLx 365/2017 din 20 decembrie 2017, în vederea reexaminării şi întocmirii unui nou raport.

Proiectul de lege are ca obiect de reglementare modificarea şi completarea Legii nr.53/2003 – Codul muncii, în sensul definirii muncii nedeclarate, stabilirii unor obligaţii pentru angajator în vederea eficientizării controalelor care au ca obiectiv identificarea muncii nedeclarate, înăspririi regimului sancţionator al muncii nedeclarate prin modificarea cuantumului amenzii contravenţionale, precum şi stabilirea posibilităţii achitării a jumătate din amendă în termen de cel mult 48 de ore de la data încheierii/comunicării procesului-verbal de constatare.
La întocmirea prezentului raport de înlocuire, Comisia a avut în vedere:

· avizul favorabil al Consiliului Legislativ (nr.631/03.08.2017)

· avizul favorabil al Consiliului Economic şi Social (nr.3861/04.08.2017)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-5/452/01.11.2017)

· avizul favorabil al Comisiei pentru egalitatea de şanse pentru femei şi bărbaţi (nr.4c-17/1441/13.11.2017).
În urma reluării dezbaterilor în şedinţa din 6 februarie 2018, membrii Comisiei au hotărât, cu majoritate de voturi (5 voturi împotrivă şi o abţinere), adoptarea proiectului de lege cu amendamente.
Menţionăm că prezentul raport înlocuieşte raportul comisiei depus anterior cu nr. 4c-7/1066 în data de 27 noiembrie 2017.
La dezbateri au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:

- d-l Adrian Marius Rîndunică – Secretar de Stat, Ministerul Muncii şi Justiţiei Sociale

- d-l Eduard Corjescu – director, Ministerul Muncii şi Justiţiei Sociale

- d-na Larisa Papp – director, Inspecţia Muncii

- d-l Andrei Dinu, reprezentant Federaţia Patronală “Concordia”

- d-na Adelina Barbu - expert afaceri publice, Coaliția pentru Dezvoltarea României

- d-l Bogdan Lupu – reprezentant Centrul pentru Monitorizarea de Politici Publice.

La lucrările comisiei şi-au înregistrat prezenţa 21 deputaţi, din totalul de 24 membri ai comisiei.

Proiectul de lege a fost adoptat de Senat în şedinţa din 16 octombrie 2017.

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.


În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente admise, redate în anexa nr.1. Amendamentele respinse se regăsesc în anexa nr.2. Anexele nr.1 şi 2 fac parte integrantă din prezentul raport. 


PREŞEDINTE,




SECRETAR,


Adrian Solomon




Violeta Răduţ

Întocmit,

Consilier parlamentar Lidia Vlădescu

Consilier parlamentar Camelia Revenco
ANEXA NR.1
AMENDAMENTE ADMISE
În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text

ordonanţa de urgenţă
	Text

adoptat de Senat
	Text propus de Comisie

(autor amendament)
	Motivarea amendamentului

	1. 
	__
	Titlul legii

Lege privind respingerea Ordonanţei de urgenţă a Guvernului nr.53/2017 pentru modificarea şi completarea Legii nr.53/2003 - Codul muncii


	Lege privind aprobarea Ordonanţei de urgenţă a Guvernului nr.53/2017 pentru modificarea şi completarea Legii nr.53/2003 - Codul muncii

Autori: membrii comisiei


	Pentru respectarea normelor de tehnică legislativă, având în vedere modificările propuse prin prezentul raport.

	2. 
	__
	Articol unic. – Se respinge Ordonanţa de urgenţă a Guvernului nr.53  din 4 august 2017 pentru modificarea şi completarea Legii nr.53/2003 - Codul muncii, publicată în Monitorul Oficial al României, Partea I, nr.644 din 7 august 2017.


	Articol unic. – Se aprobă Ordonanţa de urgenţă a Guvernului nr.53  din 4 august 2017 pentru modificarea şi completarea Legii nr.53/2003 - Codul muncii, publicată în Monitorul Oficial al României, Partea I, nr.644 din 7 august 2017, cu următoarele modificări şi completări:
Autori: membrii comisiei


	Pentru respectarea normelor de tehnică legislativă, având în vedere modificările propuse prin prezentul raport.

	3. 
	Art.I. - Legea nr. 53/2003 - Codul muncii, republicată în Monitorul Oficial al României, Partea I, nr. 345 din 18 mai 2011, cu modificările şi completările ulterioare, se modifică şi se completează după cum urmează:

	__
	Nemodificat 
	

	4. 
	1. După articolul 15 se introduce un nou articol, articolul 151, cu următorul cuprins:
"Art.151. - În sensul prezentei legi, munca nedeclarată reprezintă:
a) primirea la muncă a unei persoane fără încheierea contractului individual de muncă în formă scrisă, în ziua anterioară începerii activităţii;

b) primirea la muncă a unei persoane fără transmiterea raportului de muncă în registrul general de evidenţă a salariaţilor cel târziu în ziua anterioară începerii activităţii;

c) primirea la muncă a unui salariat în perioada în care acesta are contractul individual de muncă suspendat;

d) primirea la muncă a unui salariat în afara programului de lucru stabilit în cadrul contractelor individuale de muncă cu timp parţial."

	__
	1. La articolul I punctul 1, literele a) şi b) ale articolului 151 se modifică şi vor avea următorul cuprins:

“a) primirea la muncă a unei persoane fără încheierea contractului individual de muncă în formă scrisă, cel târziu în ziua anterioară începerii activităţii;

b) primirea la muncă a unei persoane fără transmiterea elementelor contractului individual de muncă în registrul general de evidenţă a salariaţilor cel târziu în ziua anterioară începerii activităţii;”
Lit.c) – d) nemodificate

Autori: membrii comisiei aparţinând grupurilor parlamentare ale PSD, ALDE, Minorităţi şi UDMR


	Pentru respectarea normelor de tehnică legislativă.

Corelare cu modificările propuse.

Potrivit doctrinei de specialitate, raporturile (juridice) de muncă sunt definite ca fiind acele relaţii sociale reglementate de lege, ce iau naştere între o persoană fizică, pe de o parte, şi ca regulă, o persoană juridică pe de altă parte, ca urmare a prestării unei anumite munci de către prima persoană în folosul celei de a doua, care, la rândul ei, se obligă să o remunereze şi să creeze condiţiile necesare prestării acelei munci.



	5. 
	2. Articolul 16 se modifică şi va avea următorul cuprins:
"Art. 16. - (1) Contractul individual de muncă se încheie în baza consimţământului părţilor, în formă scrisă, în limba română, anterior începerii activităţii de către salariat. Obligaţia de încheiere a contractului individual de muncă în formă scrisă revine angajatorului.

(2) Anterior începerii activităţii, contractul individual de muncă se înregistrează în registrul general de evidenţă a salariaţilor, care se transmite inspectoratului teritorial de muncă.

(3) Angajatorul este obligat ca, anterior începerii activităţii, să înmâneze salariatului un exemplar din contractul individual de muncă.

(4) Angajatorul este obligat să păstreze la locul de muncă o copie a contractului individual de muncă pentru salariaţii care prestează activitate în acel loc.

(5) Munca prestată în temeiul unui contract individual de muncă constituie vechime în muncă.

(6) Absenţele nemotivate şi concediile fără plată se scad din vechimea în muncă.

(7) Fac excepţie de la prevederile alin. (6) concediile pentru formare profesională fără plată, acordate în condiţiile art.155 şi 156."

	__
	2. La articolul I punctul 2, alineatele (1) şi (2) ale articolului 16 se modifică şi vor avea următorul cuprins:

„Art.16. - (1) Contractul individual de muncă se încheie în baza consimţământului părţilor, în formă scrisă, în limba română, cel târziu în ziua anterioară începerii activităţii de către salariat. Obligaţia de încheiere a contractului individual de muncă în formă scrisă revine angajatorului.

(2) Anterior începerii activităţii, contractul individual de muncă se înregistrează în registrul general de evidenţă a salariaţilor, care se transmite inspectoratului teritorial de muncă cel târziu în ziua anterioară începerii activităţii.”

Alin.(3) – (7) nemodificate

Autori: membrii comisiei aparţinând grupurilor parlamentare ale PSD, ALDE, Minorităţi şi UDMR


	Pentru respectarea normelor de tehnică legislativă.

Corelare cu celelalte modificări propuse prin prezentul raport.

	6. 
	__
	__
	3. La articolul I, după punctul 2 se introduce un nou punct, punctul 21, cu următorul cuprins:

«21. După articolul 16 se introduce un nou articol, art.161, cu următorul cuprins:
„Art.161. – (1) În sensul art.16 alin.(4), locul de muncă reprezintă locul în care salariatul își desfășoară activitatea, situat în perimetrul asigurat de angajator, persoană fizică sau juridică, la sediul principal sau la sucursale, reprezentanţe, agenţii sau puncte de lucru care aparţin acestuia.

(2) Copia contractului individual de muncă se păstrează la locul de muncă definit conform alin.(1) pe suport de hârtie sau pe suport electronic, de către persoana desemnată de angajator în acest scop, cu respectarea prevederilor privind confidenţialitatea datelor cu caracter personal.”» 

Autori: membrii comisiei aparţinând grupurilor parlamentare ale PSD, ALDE, Minorităţi şi UDMR
	Pentru respectarea normelor de tehnică legislativă.

Pentru clarificarea textului legii şi evitarea unor confuzii sau abuzuri.

	7. 
	3. La articolul 17, alineatul (5) se modifică şi va avea următorul cuprins:
"(5) Orice modificare a unuia dintre elementele prevăzute la alin.(3) în timpul executării contractului individual de muncă impune încheierea unui act adiţional la contract, anterior producerii modificării, cu excepţia situaţiilor în care o asemenea modificare este prevăzută în mod expres de lege sau în contractul colectiv de muncă aplicabil."

	__
	Nemodificat 
	

	8. 
	4. Articolul 119 se modifică şi va avea următorul cuprins:

"Art. 119. - Angajatorul are obligaţia de a ţine la locul de muncă evidenţa orelor de muncă prestate zilnic de fiecare salariat, cu evidenţierea orei de începere şi a celei de sfârşit al programului de lucru, şi de a supune controlului inspectorilor de muncă această evidenţă, ori de câte ori se solicită acest lucru."
	__
	4. La articolul I punctul 4, articolul 119 se modifică şi va avea următorul cuprins:

"Art.119. – (1) Angajatorul are obligaţia de a ţine la locul de muncă definit potrivit art.161, evidenţa orelor de muncă prestate zilnic de fiecare salariat, cu evidenţierea orelor de începere şi de sfârşit ale programului de lucru, şi de a supune controlului inspectorilor de muncă această evidenţă, ori de câte ori se solicită acest lucru.
(2) Pentru salariații mobili şi salariații care desfăşoară muncă la domiciliu, angajatorul ține evidenţa orelor de muncă prestate zilnic de fiecare salariat în condițiile stabilite cu salariații prin acord scris, în funcție de activitatea specifică desfășurată de către aceștia.”

Autori: membrii comisiei aparţinând grupurilor parlamentare ale PSD, ALDE, Minorităţi şi UDMR 


	Pentru respectarea normelor de tehnică legislativă.

Pentru claritatea normei.

Prevedere necesară.

	9. 
	__
	__ 
	5. La articolul I, după punctul 4 se introduce un nou punct, punctul 41, cu următorul cuprins:

«41. La articolul 139, după alineatul (2) se introduce un nou alineat, alineatul (3), cu următorul cuprins:
“(3) Zilele libere stabilite potrivit alin.(1) pentru persoanele aparținând cultelor religioase legale, altele decât cele creștine, se acordă de către angajator în alte zile decât zilele de sărbătoare legală stabilite potrivit legii sau de concediu de odihnă anual.”»

Autor: deputat Silviu Vexler


	Pentru respectarea normelor de tehnică legislativă.

Pentru clarificarea normei juridice în ceea ce priveşte acordarea acestor zile, ţinând cont de faptul că unii angajatori, cu sau fără rea intenţie, au acordat zilele libere în zile de sărbătoare legală sau chiar în concediul de odihnă.



	10. 
	5. La articolul 260 alineatul (1), litera e) se modifică şi va avea următorul cuprins:
"e) primirea la muncă a unei persoane fără încheierea unui contract individual de muncă, potrivit art. 16 alin. (1), cu amendă de 20.000 lei pentru fiecare persoană identificată;"

	
	6. La articolul I punctul 5, litera e) a alineatului (1) al articolului 260 se modifică şi va avea următorul cuprins:
"e) primirea la muncă a uneia sau a mai multor persoane fără încheierea unui contract individual de muncă, potrivit art.16 alin.(1), cu amendă de 20.000 lei pentru fiecare persoană astfel identificată, fără a depăşi valoarea cumulată de 200.000 lei;”

Autori: membrii comisiei aparţinând grupurilor parlamentare ale PSD, ALDE, Minorităţi şi UDMR 


	Pentru respectarea normelor de tehnică legislativă.

Pentru claritatea normei.

	11. 
	6. La articolul 260 alineatul (1), după litera e) se introduc trei noi litere, literele e1)-e3), cu următorul cuprins:

"e1) primirea la muncă a unei persoane fără transmiterea raportului de muncă în registrul general de evidenţă a salariaţilor cel târziu în ziua anterioară începerii activităţii, cu amendă de 20.000 lei pentru fiecare persoană identificată;

e2) primirea la muncă a unui salariat în perioada în care acesta are contractul individual de muncă suspendat, cu amendă de 20.000 lei pentru fiecare persoană identificată;

e3) primirea la muncă a unui salariat în afara programului de lucru stabilit în cadrul contractelor individuale de muncă cu timp parţial, cu amendă de 10.000 lei pentru fiecare persoană identificată;"

	__
	7. La articolul I punctul 6, literele e1)-e3) ale alineatului (1) al articolului 260 se modifică şi vor avea următorul cuprins:
„e1) primirea la muncă a uneia sau a mai multor persoane fără transmiterea elementelor contractului individual de muncă în registrul general de evidenţă a salariaţilor cel târziu în ziua anterioară începerii activităţii, cu amendă de 20.000 lei pentru fiecare persoană astfel identificată, fără a depăşi valoarea cumulată de 200.000 lei;

e2) primirea la muncă a unuia sau a mai multor salariaţi în perioada în care acesta/aceştia are/au contractul individual de muncă suspendat, cu amendă de 20.000 lei pentru fiecare persoană astfel identificată, fără a depăşi valoarea cumulată de 200.000 lei;

e3) primirea la muncă a unuia sau a mai multor salariaţi în afara programului de lucru stabilit în cadrul contractelor individuale de muncă cu timp parţial, cu amendă de 10.000 lei pentru fiecare persoană astfel identificată, fără a depăşi valoarea cumulată de 200.000 lei;”

Autori: membrii comisiei aparţinând grupurilor parlamentare ale PSD, ALDE, Minorităţi şi UDMR
 
	Pentru respectarea normelor de tehnică legislativă.

Pentru claritatea normei şi corelare cu modificările aduse art.151.

	12. 
	7. La articolul 260 alineatul (1), după litera p) se introduce o nouă literă, litera q), cu următorul cuprins:
"q) încălcarea prevederilor art.16 alin.(4), cu amendă de 10.000 lei."

	__
	Nemodificat 
	

	13. 
	8. La articolul 260, după alineatul (1) se introduce un nou alineat, alineatul (11), cu următorul cuprins:
"(11) Contravenientul poate achita în termen de cel mult 48 de ore de la data încheierii procesului-verbal ori, după caz, de la data comunicării acestuia jumătate din amenda prevăzută la alin.(1) lit.e)-e3), inspectorul de muncă făcând menţiune despre această posibilitate în procesul-verbal."

	__
	8. La articolul I punctul 8,   alineatul (11) al articolului 260 se modifică şi va avea următorul cuprins:
"(11) Prin derogare de la prevederile art.28 alin.(1) din Ordonanţa Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare, contravenientul poate achita, în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din amenda aplicată potrivit alin.(1) lit.e)-e3), inspectorul de muncă făcând menţiune despre această posibilitate în procesul-verbal."

Autori: membrii comisiei aparţinând grupurilor parlamentare ale PSD, ALDE, Minorităţi şi UDMR 


	Pentru respectarea normelor de tehnică legislativă.



	14. 
	9. La articolul 260, după alineatul (3) se introduc două noi alineate, alineatele (4) şi (5), cu următorul cuprins:
"(4) În cazul constatării săvârşirii uneia dintre faptele prevăzute la alin.(1) lit.e)-e2), inspectorul de muncă dispune, ca sancţiune complementară, sistarea activităţii locului de muncă organizat, supus controlului, conform procedurii de sistare elaborate de Inspecţia Muncii şi aprobate prin ordin al ministrului muncii şi justiţiei sociale, publicat în Monitorul Oficial al României, Partea I, după consultarea prealabilă a confederaţiilor sindicale şi patronale reprezentative la nivel naţional.

(5) Angajatorul poate relua activitatea numai după achitarea amenzii contravenţionale aplicate şi după ce demonstrează că a remediat deficienţele care au condus la sistarea activităţii: prin încheierea contractului individual de muncă, transmiterea raportului de muncă în registrul general de evidenţă a salariaţilor sau, după caz, încetarea suspendării contractului individual de muncă şi constituirea şi plata contribuţiilor sociale şi a impozitului pe venit aferente veniturilor salariale care se cuvin lucrătorului pe perioada în care a prestat activitate nedeclarată."

	
	9. La articolul I punctul 9,   alineatul (5) al articolului 260 se modifică şi va avea următorul cuprins:
„(4) În cazul constatării săvârşirii uneia dintre faptele prevăzute la alin.(1) lit. e)-e2), inspectorul de muncă dispune măsura sistării activităţii locului de muncă organizat, supus controlului, în condiţiile stabilite în procedura de sistare elaborată de Inspecţia Muncii şi aprobată prin ordin al ministrului muncii si justiţiei sociale, publicat în Monitorul Oficial al României, Partea I, după consultarea prealabilă a confederaţiilor sindicale şi patronale reprezentative la nivel naţional.

(5) Angajatorul poate relua activitatea numai după achitarea amenzii contravenţionale, în condiţiile legii, şi numai după ce a remediat deficienţele care au condus la sistarea activităţii prin: încheierea contractului individual de muncă, transmiterea elementelor contractului individual de muncă în registrul general de evidenţă a salariaţilor sau, după caz, încetarea suspendării contractului individual de muncă şi prezentarea  documentelor care dovedesc plata contribuţiilor sociale şi a impozitului pe venit aferente veniturilor salariale care se cuvin lucrătorului pentru perioada în care a prestat activitate nedeclarată.

(6) Reluarea activității cu încălcarea dispoziţiilor alin.(5) constituie infracţiune şi se sancţionează cu închisoare de la 6 luni la 2 ani sau cu amendă."
Autori: membrii comisiei aparţinând grupurilor parlamentare ale PSD, ALDE, Minorităţi şi UDMR 


	Pentru respectarea normelor de tehnică legislativă.

Potrivit doctrinei de specialitate, raporturile (juridice) de muncă sunt definite ca fiind acele relaţii sociale reglementate de lege, ce iau naştere între o persoană fizică, pe de o parte, şi ca regulă, o persoană juridică pe de altă parte, ca urmare a prestării unei anumite munci de către prima persoană în folosul celei de a doua, care, la rândul ei, se obligă să o remunereze şi să creeze condiţiile necesare prestării acelei munci.



	15. 
	10. La articolul 264, alineatul (4) se abrogă.

	__
	Nemodificat 
	

	16. 
	11. La articolul 265, alineatul (2) se modifică şi va avea următorul cuprins:
"(2) Primirea la muncă a unei persoane aflate în situaţie de şedere ilegală în România, cunoscând că aceasta este victimă a traficului de persoane, constituie infracţiune şi se sancţionează cu închisoare de la 3 luni la 2 ani sau cu amendă."

	__
	Nemodificat 
	

	17. 
	Art.II. - La data intrării în vigoare a prezentei ordonanţe de urgenţă se abrogă prevederile art.9 alin.(1) din Hotărârea Guvernului nr. 500/2011 privind registrul general de evidenţă a salariaţilor, publicată în Monitorul Oficial al României, Partea I, nr. 372 din 27 mai 2011, cu modificările şi completările ulterioare.


	__
	Nemodificat 
	


ANEXA NR.2
AMENDAMENTE RESPINSE
În urma dezbaterilor, Comisia a respins următoarele amendamente:

	Nr. crt.
	Text

ordonanţa de urgenţă
	Text propus 

(autor amendament)
	Motivare 

1. susţinere amendament

2. respingere amendament
	Camera

decizională

	1. 
	1. După articolul 15 se introduce un nou articol, articolul 151, cu următorul cuprins:
"Art.151. - În sensul prezentei legi, munca nedeclarată reprezintă:

a) primirea la muncă a unei persoane fără încheierea contractului individual de muncă în formă scrisă, în ziua anterioară începerii activităţii;

…………………………………………………………….


	Domnul deputat Cristian Seidler propune reformularea lit.a) după cum urmează:

“a) primirea la muncă a unei persoane fără încheierea contractului individual de muncă în formă scrisă, în ziua începerii activităţii;”


	1. Părţile pot conveni asupra clauzelor contractuale prin mijloace de comunicare electronică, urmând ca semnarea efectivă a contractelor în forma scrisă să aibă loc în ziua începerii activităţii, când noul angajat se prezintă la locul de muncă.

2. Este necesară încheierea CIM anterior începerii activităţii, pentru corelare cu dispoziţiile prin care se dispune transmiterea acestuia în REVISAL anterior începerii activităţii. De asemenea, pentru protecţia angajatului, este necesară instruirea privind normele de securitate şi sănătate în muncă anterior începerii activităţii, în baza atribuţiilor/ responsabilităţilor stabilite prin CIM.


	Camera Deputaţilor

	2. 
	1. După articolul 15 se introduce un nou articol, articolul 151, cu următorul cuprins:
"Art.151. - În sensul prezentei legi, munca nedeclarată reprezintă:
....................................................
b) primirea la muncă a unei persoane fără transmiterea raportului de muncă în registrul general de evidenţă a salariaţilor cel târziu în ziua anterioară începerii activităţii;

...................................................


	Doamna deputat Mara Calista propune reformularea lit.b) după cum urmează:

„b) primirea la muncă a unei persoane fără transmiterea elementelor raportului de muncă în registrul general de evidenţă a salariaţilor, exceptând cazurile în care drepturile conferite de legislaţia muncii şi obligaţiile fiscale au fost respectate de către angajatori de la data începerii activităţii;
…………………………………………………………….


	1. Pentru a diferenţia între angajatorii care doar se află în situaţia unei întârzieri în declarare (dar drepturile salariale, precum şi impozitul şi contribuţiile sociale, sunt plătite din prima zi de începere a activităţii salariatului) și  cei care folosesc muncă nedeclarată. 

Pentru această situație, propunem sancționarea cu amendă într-un cuantum mai mic decât cel pentru munca nedeclarată.
2. Respins la vot.


	Camera Deputaţilor

	3. 
	1. După articolul 15 se introduce un nou articol, articolul 151, cu următorul cuprins:
"Art.151. - În sensul prezentei legi, munca nedeclarată reprezintă:

…………………………………………………………….

d) primirea la muncă a unui salariat în afara programului de lucru stabilit în cadrul contractelor individuale de muncă cu timp parţial."

	Domnul deputat Cristian Seidler propune abrogarea lit.d).

	1. A echivala întârzierea orelor de începere şi de finalizare a activităţii lucrative, dacă se respectă numărul de ore stabilite contractual, cu o contravenţie precum neîncheierea unui CIM este o exagerare.

2. Pentru evitarea abuzurilor şi protecţia salariatului, este necesară menţinerea textului. Au fost constatate cazuri în care, deşi angajatul avea stabilit prin contractul cu timp parţial un program de 4 ore, el presta activitate 8 ore sau chiar mai mult. 


	Camera Deputaţilor

	4. 
	1. După articolul 15 se introduce un nou articol, articolul 151, cu următorul cuprins:
"Art.151. - În sensul prezentei legi, munca nedeclarată reprezintă:
....................................................
d) primirea la muncă a unui salariat în afara programului de lucru stabilit în cadrul contractelor individuale de muncă cu timp parţial."

	Doamna deputat Mara Calista propune reformularea lit.d) după cum urmează:

„d) primirea la muncă a unui salariat în afara duratei normale timpului de muncă stabilit în cadrul contractelor individuale de muncă cu timp partial si cu încălcarea normelor care reglementează munca suplimentară.”


	1. În realitate ce interesează este să nu se depăşească norma de muncă şi contigentul suplimentar de timp care poate fi prestat prin munca suplimentară. Programul de lucru nu este relevant în acest context pentru că un angajat poate fi la muncă în afara programului de muncă, fără ca aceasta să însemne că îşi depăşeşte timpul de lucru (de exemplu a fost în învoire 3 ore în timpul zilei şi recuperează seara, cu acordul angajatorului). 

2. Respins la vot.


	Camera Deputaţilor

	5. 
	2. Articolul 16 se modifică şi va avea următorul cuprins:

"Art. 16. - (1) Contractul individual de muncă se încheie în baza consimţământului părţilor, în formă scrisă, în limba română, anterior începerii activităţii de către salariat. Obligaţia de încheiere a contractului individual de muncă în formă scrisă revine angajatorului.

…………………………………………………………….

(3) Angajatorul este obligat ca, anterior începerii activităţii, să înmâneze salariatului un exemplar din contractul individual de muncă.

……………………………………………………………

	Domnul deputat Cristian Seidler propune reformularea alin.(1) şi (3)  după cum urmează:

„(1) Contractul individual de muncă se încheie în baza consimţământului părţilor, în formă scrisă, în limba română, cel târziu în ziua începerii activităţii de către salariat. Obligaţia de încheiere a contractului individual de muncă în formă scrisă revine angajatorului.

....................................................

(3) Angajatorul este obligat ca, cel târziu în ziua începerii activităţii, să înmâneze salariatului un exemplar din contractul individual de muncă.”


	1. Corelare cu modificările anterioare.
2. Formularea adoptată de comisie este corelată cu celelalte prevederi ale legii şi corespunde scopului propus la promovarea actului normativ. 


	Camera Deputaţilor

	6. 
	2. Articolul 16 se modifică şi va avea următorul cuprins:

"…………………………………………………………….

(3) Angajatorul este obligat ca, anterior începerii activităţii, să înmâneze salariatului un exemplar din contractul individual de muncă.

……………………………………………………………

	Doamna deputat Mara Calista propune reformularea alin.(3) după cum urmează:

“(3) Salariatul va primi de la angajator un exemplar din contractul individual de muncă anterior începerii activităţii.”
	1. Termenul “înmâneze” poate fi limitativ şi prost înţeles faţă de realităţile şi posibilităţile actuale: câteodată angajaţii primesc contractul prin curier, etc .

2. Formularea în vigoare este acoperitoare.


	Camera Deputaţilor

	7. 
	2. Articolul 16 se modifică şi va avea următorul cuprins:

" ……………………………..………………………….

(4) Angajatorul este obligat să păstreze la locul de muncă o copie a contractului individual de muncă pentru salariaţii care prestează activitate în acel loc.”


	Domnul deputat Cristian Seidler propune reformularea alin.(4) după cum urmează:

„(4) Angajatorul este obligat să păstreze la locul de muncă o copie a contractului individual de muncă pentru salariaţii care prestează activitate în acel loc, cu excepția agenților de muncă temporară care păstrează copiile contractelor individuale de muncă la sediile lor.”

	1. Corelare cu modificările anterioare.
În cazul agenților de muncă temporară, salariații temporari își desfășoară activitatea la locul de muncă situat la beneficiarul contractului de punere la dispoziție, nu în cadrul locațiilor angajatorului.

2. Respins la vot.


	Camera Deputaţilor

	8. 
	2. Articolul 16 se modifică şi va avea următorul cuprins:

" ……………………………..………………………….

(4) Angajatorul este obligat să păstreze la locul de muncă o copie a contractului individual de muncă pentru salariaţii care prestează activitate în acel loc.”


	Doamna deputat Mara Calista propune reformularea alin.(4) după cum urmează:

“(4) Angajatorul este obligat să prezinte inspectorilor de muncă, la solicitarea acestora, o copie a contractului individual de muncă pentru salariaţii care prestează activitatea la locul de muncă supus verificării.”
	1. Interesul inspectorilor este de a obţine o copie a contractului de muncă în timp util. Modul de păstrare şi transmitere a documentelor unei firme este o chestiune de organizare internă. Mai ales în era digitală, ar trebui să existe posibilitatea ca aceste documente să poată fi păstrate şi prezentate exlusiv în formă electronică.

Pentru angajatorii cu multe puncte de lucru, păstrarea CIM-urilor la locul muncii poate reprezenta un efort administrativ suplimentar fără nicio valoare adăugată dar poate genera şi dificultăți în păstrarea confidențialității salariilor și datelor personale ale salariaților.

Un argument extrem de important este acela că informațiile dintr-un contract de muncă reprezintă date cu caracter personal, angajatorul având o serie de obligații legale în ceea ce privește pastrarea securității și confidențialității acestora, precum și în sensul limitării accesului persoanelor din cadrul său la respectivele  date. 

Or, prin păstrarea unei copii a CIM la fiecare loc de muncă (mai ales la puncte de lucru izolate, şi în format fizic) se ajunge la încălcarea obligației legale privind limitarea accesului persoanelor la date cu caracter personal (mai ales în ipoteza societăților care au o multitudine de puncte de lucru).  

Propunem această modificare ca urmare a dificultăților întâmpinate în practică și a eforturilor administrative generate de cerința păstrării contractelor de muncă pentru salariații care prestează activitate în acel loc, la care se adaugă necesitatea păstrării confidențialității în ceea ce privește informațiile cuprinse în contractele de muncă și cerințele impuse de legislația privind protecția datelor cu caracter personal. Considerăm că angajatorii sunt în măsură să se conformeze solicitărilor inspectorilor de muncă în timp util, punându-le la dispoziție documentele solicitate, fără a fi necesar ca acestea să fie păstrate la locurile de muncă ale salariaților.  

2. Textul iniţial este acoperitor. Coroborat cu alte prevederi din lege, este reglementată şi posibilitatea de a păstra CIM-urile în format electronic, precum şi respectarea confidenţialităţii şi securităţii datelor cu caracter personal.
	Camera Deputaţilor

	9. 
	3. La articolul 17, alineatul (5) se modifică şi va avea următorul cuprins:
"(5) Orice modificare a unuia dintre elementele prevăzute la alin.(3) în timpul executării contractului individual de muncă impune încheierea unui act adiţional la contract, anterior producerii modificării, cu excepţia situaţiilor în care o asemenea modificare este prevăzută în mod expres de lege sau în contractul colectiv de muncă aplicabil."

	Domnul deputat Cristian Seidler propune abrogarea punctului 3.
	1. În contextul modificărilor ce se impun asupra elementelor CIM ca urmare a adoptării OUG nr.79/2017, se impune revenirea la termenul de 20 de zile.

2. Formularea adoptată de comisie este corelată cu celelalte prevederi ale legii şi corespunde scopului propus la promovarea actului normativ.
	Camera Deputaţilor

	10. 
	4. Articolul 119 se modifică şi va avea următorul cuprins:

"Art. 119. - Angajatorul are obligaţia de a ţine la locul de muncă evidenţa orelor de muncă prestate zilnic de fiecare salariat, cu evidenţierea orei de începere şi a celei de sfârşit al programului de lucru, şi de a supune controlului inspectorilor de muncă această evidenţă, ori de câte ori se solicită acest lucru."

	Domnul deputat Cristian Seidler propune reformularea textului după cum urmează:

“Art. 119. - Angajatorul are obligaţia de a ţine la locul de muncă evidenţa orelor de muncă prestate zilnic de fiecare salariat şi de a supune controlului inspectorilor de muncă această evidenţă, ori de câte ori se solicită acest lucru."

	1. Se impune o birocraţie excesivă şi inutilă mai ales asupra angajatori IMM, ce nu dispun de forţă financiară şi nici de capacitatea logistică pentru a investi în sisteme de înregistrare a orelor la care angajaţii ajung, respectiv pleacă de la locul de muncă.

2. Este necesară evidenţierea orelor de începere/de sfârşit ale programului de lucru, tocmai pentru a preveni munca suplimentară neplătită, care duce la epuizarea fizică şi psihică a angajatului. Totodată, este o măsură de protecţie a angajatului întrucât, în situaţii de calamitate/dezastru, angajatorul trebuie să ştie cine se află la locul de muncă. 


	Camera Deputaţilor

	11. 
	4. Articolul 119 se modifică şi va avea următorul cuprins:

"Art. 119. - Angajatorul are obligaţia de a ţine la locul de muncă evidenţa orelor de muncă prestate zilnic de fiecare salariat, cu evidenţierea orei de începere şi a celei de sfârşit al programului de lucru, şi de a supune controlului inspectorilor de muncă această evidenţă, ori de câte ori se solicită acest lucru."


	Doamna deputat Mara Calista propune reformularea art.119 după cum urmează:

„Art. 119. – (1) Angajatorul are obligația de a ţine la locul de muncă evidenţa orelor de muncă prestate zilnic de fiecare salariat şi de a supune controlului inspectorilor de muncă această evidenţă, ori de câte ori se solicită acest lucru.
(2) În sensul alin.(1), locul de muncă reprezintă locul destinat să cuprindă posturi de lucru, situat în perimetrul asigurat de angajator, persoană fizică sau juridică.
(3) În vederea îndeplinirii obligației prevăzute la alin.(1), angajatorul va putea ține evidența orelor de muncă prestate în modalitatea pe care o consideră adecvată în funcție de activitatea desfășurată, inclusiv în formă electronică.”

	1. Flexibilizarea organizării timpului de muncă (timp flexibil, telemuncă, program individualizat, etc.) fac foarte dificilă crearea acestei evidențe. Această povară administrativă suplimentară nu aduce niciun beneficiu angajatorilor corecți și nici angajaților. 

Crearea de sarcini administrative suplimentare nu va duce la o mai bună respectare a legii din partea angajatorilor, care nu au respectat-o până acum.

Este necesar ca angajatii sa cunoasca si sa respecte programul de lucru. 

In economia moderna exista insa numeroase situatii in care programul de lucru poate sa difere de la o zi la alta, fara posibilitatea de a prevedea cat de dese sau semnificative sunt aceste diferente si fara ca aceasta sa insemne ca se depaseste norma de munca.

In aceste conditii, setarea unei obligatii universale de a inregistra zilnic ora de intrare si iesire din activitate pentru fiecare angajat, indiferent de specificul muncii, tipul de  loc de munca (fix/mobil) si situatia de munca (la sediu, in delegatie, in detasare etc) reprezinta o povara administrativa imensa, a carei eficienta este neclara. 

Astfel, sunt numeroase situatii in care intre ora de incepere si de final a prezentei la munca a unui angajat au trecut mai mult de 8 ore sau cate ore este norma sa, fara ca aceasta sa insemne ca a efectuat munca suplimentara. Asadar, simplul fapt ca un inspector de munca sesizeaza ca un angajat a inceput munca la ora 8.15 si a terminat la ora 22, nu inseamna ca acel angajat a efectuat ore suplimentare. 

In aceste conditii, pentru o si mai buna informare a angajatilor despre programul lor de munca am propus modificarea prezentata, care are in vedere ca programul de munca aplicabil pentru fiecare post sa fie evidentiat nu doar in regulamentul intern, ci si in evidenta timpului lucrat aferenta fiecarui angajat. Aceasta nu va insemna insa ca angajatorii au obligatia de a inregistra ora exacta a inceperii si finalizarii activitatii. Acest aspect va ramane unul de organizare interna si va fi avut in vedere la realizarea pontajului in temeiul caruia se va acorda plata salariului.

Propunem utilizarea sintagmei ”timp de muncă” dat fiind că aceasta este definită de prevederile art.111 din Codul muncii. 

De asemenea considerăm oportună limitarea cerinței de ținere a evidenței de muncă doar pentru locurile de muncă organizate de angajator, astfel eliminându-se necesitatea ținerii evidenței, de exemplu, pentru salariații mobili și salariații care prestează munca la domiciliu, precum și menționarea faptului că angajatorul are libertatea de a ține evidența timpului de muncă în modalitatea pe care o consideră adecvată specificului activității sale.

2. Formularea adoptată de comisie este corelată cu celelalte prevederi ale legii şi corespunde scopului propus la promovarea actului normativ.


	Camera Deputaţilor

	12. 
	5. La articolul 260 alineatul (1), litera e) se modifică şi va avea următorul cuprins:
"e) primirea la muncă a unei persoane fără încheierea unui contract individual de muncă, potrivit art. 16 alin. (1), cu amendă de 20.000 lei pentru fiecare persoană identificată;"

	Domnul deputat Cristian Seidler propune reformularea lit.e) după cum urmează:

"e) primirea la muncă a unei persoane fără încheierea unui contract individual de muncă, potrivit art. 16 alin. (1), cu amendă de la 10.000 lei la 20.000 lei pentru fiecare persoană astfel identificată, fără a depăşi valoarea cumulată de 100.000 lei;"

	1. Corelare cu modificările anterioare.

E nevoie de diferenţierea între un angajator aflat la prima abatere sau unul care a mai săvârşit asemenea fapte, sancţionate ca şi contravenţii.

2. Respins la vot
	Camera Deputaţilor

	13. 
	6. La articolul 260 alineatul (1), după litera e) se introduc trei noi litere, literele e1)-e3), cu următorul cuprins:
"e1) primirea la muncă a unei persoane fără transmiterea raportului de muncă în registrul general de evidenţă a salariaţilor cel târziu în ziua anterioară începerii activităţii, cu amendă de 20.000 lei pentru fiecare persoană identificată;

e2) primirea la muncă a unui salariat în perioada în care acesta are contractul individual de muncă suspendat, cu amendă de 20.000 lei pentru fiecare persoană identificată;


	Domnul deputat Cristian Seidler propune reformularea lit.e1) şi e2) după cum urmează:

„e1) primirea la muncă a unei persoane fără transmiterea elementelor contractului individual de muncă în registrul general de evidenţă a salariaţilor cel târziu în ziua începerii activităţii, cu amendă de la 10.000 lei la 20.000 lei pentru fiecare persoană astfel identificată, fără a depăşi valoarea cumulată de 100.000 lei;

e2) primirea la muncă a unui salariat în perioada în care acesta are contractul individual de muncă suspendat, cu amendă de la 10.000 lei la 20.000 lei pentru fiecare persoană astfel identificată, fără a depăşi valoarea cumulată de 100.000 lei;”

	1. Corelare cu modificările anterioare.

E nevoie de diferenţierea între un angajator aflat la prima abatere sau unul care a mai săvârşit asemenea fapte, sancţionate ca şi contravenţii.

2. Respins la vot
	Camera Deputaţilor

	14. 
	6. La articolul 260 alineatul (1), după litera e) se introduc trei noi litere, literele e1)-e3), cu următorul cuprins:
…………………………………………………………….

e3) primirea la muncă a unui salariat în afara programului de lucru stabilit în cadrul contractelor individuale de muncă cu timp parţial, cu amendă de 10.000 lei pentru fiecare persoană identificată;"

	Domnul deputat Cristian Seidler propune abrogarea lit.e3).
	1. A echivala întârzierea orelor de începere şi de finalizare a activităţii lucrative, dacă se respectă numărul de ore stabilite contractual, cu o contravenţie precum neîncheierea unui CIM este o exagerare.

2. Pentru evitarea abuzurilor şi protecţia salariatului, este necesară menţinerea textului. Au fost constatate cazuri în care, deşi angajatul avea stabilit prin contractul cu timp parţial un program de 4 ore, el presta activitate 8 ore sau chiar mai mult. 


	Camera Deputaţilor

	15. 
	6. La articolul 260 alineatul (1), după litera e) se introduc trei noi litere, literele e1)-e3), cu următorul cuprins:

"..........................................

e3) primirea la muncă a unui salariat în afara programului de lucru stabilit în cadrul contractelor individuale de muncă cu timp parţial, cu amendă de 10.000 lei pentru fiecare persoană identificată;"

	Doamna deputat Mara Calista propune reformularea lit.e3) după cum urmează:

“e3) primirea la muncă a unui salariat în afara duratei normale a timpului de muncă stabilit în cadrul contractelor individuale de muncă cu timp parţial şi cu încălcarea normelor care reglementează munca suplimentară.”


	1. În acord cu modificările propuse la definiţia muncii nedeclarate.

2. În cazul contractelor individuale de muncă cu timp parţial munca suplimentară este interzisă. În CIM se stabileşte programul de lucru, durata normală a timpului de muncă este stabilită de lege. 
	Camera Deputaţilor

	16. 
	7. La articolul 260 alineatul (1), după litera p) se introduce o nouă literă, litera q), cu următorul cuprins:
"q) încălcarea prevederilor art.16 alin.(4), cu amendă de 10.000 lei."

	Domnul deputat Cristian Seidler propune abrogarea punctului 7.
	1. Echivalează, în mod exagerat, cuantumul amenzii pentru prezența formei tipărite a CIM într-o anumită locație cu însăși inexistenţa acesteia.

2. Formularea adoptată de comisie este corelată cu celelalte prevederi ale legii şi corespunde scopului propus la promovarea actului normativ.


	Camera Deputaţilor

	17. 
	8. La articolul 260, după alineatul (1) se introduce un nou alineat, alineatul (11), cu următorul cuprins:
"(11) Contravenientul poate achita în termen de cel mult 48 de ore de la data încheierii procesului-verbal ori, după caz, de la data comunicării acestuia jumătate din amenda prevăzută la alin. (1) lit. e)-e3), inspectorul de muncă făcând menţiune despre această posibilitate în procesul-verbal."

	Domnul deputat Cristian Seidler propune reformularea alin.(11) după cum urmează:

“(11) Contravenientul poate achita în termen de cel mult 48 de ore de la data încheierii procesului-verbal ori, după caz, de la data comunicării acestuia jumătate din amenda prevăzută la alin.(1) lit.e)-e2), inspectorul de muncă făcând menţiune despre această posibilitate în procesul-verbal."


	1. Corelare cu modificările anterioare.

2. Amendamentele anterioare nu au fost acceptate de mebrii comisiei. 

Formularea adoptată de comisie este corelată cu celelalte prevederi ale legii şi corespunde scopului propus la promovarea actului normativ.

